เผยชื่อ 18 บจ. เสี่ยงถูกเพิกถอน
เผยชื่อ 18 บจ. เข้าข่ายถูกเพิกถอนระยะที่ 3
31 ส.ค. 2558

ผู้สื่อข่าวรายงานว่า ตลาดหลักทรัพย์แห่งประเทศไทย (ตลท.) แจ้งการดำเนินการต่อบริษัทจดทะเบียนที่เข้าข่ายอาจถูกเพิกถอนระยะที่ 3 จำนวน 18 บริษัท ตามที่ตลาดหลักทรัพย์แห่งประเทศไทยได้แจ้งให้บริษัทจดทะเบียนที่เข้าข่ายอาจถูกเพิกถอน ระยะที่ 3 (NC&amp;NPGStage 3) เร่งดำเนินการให้มีคุณสมบัติครบถ้วนตามเกณฑ์ขอพ้นเหตุเพิกถอนหรือเกณฑ์ขอขยายระยะเวลาฟื้นฟูกิจการ ภายในวันที่ 31 มีนาคม 2558
ทั้งนี้หากบริษัทจดทะเบียนไม่สามารถดำเนินการให้มีคุณสมบัติครบถ้วนตามเกณฑ์ดังกล่าว ตลาดหลักทรัพย์ฯ จะพิจารณาดำเนินการตามขั้นตอนการเพิกถอนหุ้นสามัญของบริษัทจากการเป็นหลักทรัพย์จดทะเบียนต่อไปนั้น (รายละเอียดปรากฏในระบบเผยแพร่ข้อมูลของตลาดหลักทรัพย์ฯ วันที่ 30 มกราคม, 27 กุมภาพันธ์ และ 27 มีนาคม 2558) โดยตลาดหลักทรัพย์ฯ ขอแจ้งการดำเนินการกับบริษัทจดทะเบียนที่เข้าข่ายอาจถูกเพิกถอน ระยะที่ 3 ดังนี้
1) ตลาดหลักทรัพย์ฯ ให้เวลาบริษัทจดทะเบียนแก้ไขเหตุเพิกถอนจำนวน 15 บริษัท หากบริษัทดังกล่าวไม่สามารถดำเนินการให้มีคุณสมบัติพ้นเหตุเพิกถอนได้ภายในเวลาที่กำหนด ตลาดหลักทรัพย์ฯจะพิจารณาดำเนินการตามขั้นตอนการเพิกถอนหุ้นสามัญของบริษัทจากการเป็นหลักทรัพย์จดทะเบียนต่อไป
ที่    ชื่อย่อ    ชื่อบริษัท    กำหนดเวลาดำเนินการให้มีคุณสมบัติพ้นเหตุเพิกถอน
1    APX    บริษัท เอเพ็กซ์ ดีเวลลอปเม้นท์ จำกัด (มหาชน)    31 มีนาคม 2559
2    BRC    บริษัท บางกอกรับเบอร์ จำกัด (มหาชน)    31 มีนาคม 2559
3    CIRKIT    บริษัท เซอร์คิทอีเลคโทรนิคส์อินดัสตรีส์ จำกัด (มหาชน)    31 มีนาคม 2559
4    KTECH    บริษัท เค-เทค คอนสตรัคชั่น จำกัด (มหาชน)    31 มีนาคม 2559
5    NFC    บริษัท ปุ๋ยเอ็นเอฟซี จำกัด (มหาชน)    31 มีนาคม 2559
6    POMPUI    บริษัท ผลิตภัณฑ์อาหารกว้างไพศาล จำกัด (มหาชน)    31 มีนาคม 2559
7    SAFARI    บริษัท ซาฟารีเวิลด์ จำกัด (มหาชน)    31 มีนาคม 2559
8    SGF    บริษัท สยามเจเนอรัลแฟคตอริ่ง จำกัด (มหาชน)    31 มีนาคม 2559
9    THL    บริษัท ทุ่งคาฮาเบอร์ จำกัด (มหาชน)    31 มีนาคม 2559
10    TPROP    บริษัท ไทย พร็อพเพอร์ตี้ จำกัด (มหาชน)    31 มีนาคม 2559
11    TT&amp;T     บริษัท ทีทีแอนด์ที จำกัด (มหาชน)    31 มีนาคม 2559
12    WORLD    บริษัท เวิลด์ คอร์ปอเรชั่น จำกัด (มหาชน)    31 มีนาคม 2559
13    WP    บริษัท ดับบลิวพี เอ็นเนอร์ยี่ จำกัด (มหาชน)    31 มีนาคม 2559
14    WR    บริษัท วีรีเทล จำกัด (มหาชน)    31 มีนาคม 2559
15    TRS    บริษัท ตรังผลิตภัณฑ์อาหารทะเล จำกัด (มหาชน)    31 ธันวาคม 2558
 
2) คณะกรรมการตลาดหลักทรัพย์ฯ โดยอาศัยอำนาจตามความในมาตรา 171 (4) แห่งพระราชบัญญัติหลักทรัพย์และตลาดหลักทรัพย์ พ.ศ. 2535 ประกอบกับข้อ 17 ของข้อบังคับตลาดหลักทรัพย์ฯ เรื่อง การเพิกถอนหลักทรัพย์จดทะเบียน พ.ศ. 2542 มีมติให้เพิกถอนหุ้นสามัญของ บริษัท เซ็นทรัลอุตสาหกรรมกระดาษ จำกัด (มหาชน) หรือ CPICO เนื่องจากงบการเงินประจำปี 2543 สิ้นสุดวันที่ 31 ธันวาคม 2543 ปรากฏส่วนของผู้ถือหุ้นมีค่าต่ำกว่าศูนย์และผู้สอบบัญชีไม่ได้แสดงความเห็นต่องบการเงินของบริษัทเป็นเวลาติดต่อกันตั้งแต่งบการเงินประจำปี 2544 – ปี 2554 และตั้งแต่งบการเงินประจำปี 2556 – ไตรมาสที่ 2 ปี 2558 จึงเป็นเหตุให้หุ้นสามัญของ CPICO เข้าข่ายอาจถูกเพิกถอนตามข้อ 9 (6) (ค) และ (ง) ของข้อบังคับตลาดหลักทรัพย์ฯ เรื่องการเพิกถอนหลักทรัพย์จดทะเบียน พ.ศ. 2542 ซึ่ง CPICO ไม่สามารถแก้ไขเหตุเพิกถอนได้ภายในระยะเวลาที่กำหนด
ทั้งนี้กำหนดให้หุ้นสามัญของ CPICO สิ้นสภาพจากการเป็นหลักทรัพย์จดทะเบียนตั้งแต่วันที่ 3 กันยายน 2558 เป็นต้นไป โดยไม่เปิดให้ซื้อหรือขายหลักทรัพย์ CPICO ก่อนการเพิกถอนเพื่อคุ้มครองประโยชน์ของผู้ลงทุนที่ซื้อขายในตลาดหลักทรัพย์ฯ
ในส่วนของบริษัท แอสคอน คอนสตรัคชั่น จำกัด (มหาชน) หรือ ASCON และบริษัท สิงห์ พาราเทค จำกัด (มหาชน) หรือ SINGHA ตลาดหลักทรัพย์ฯ อยู่ระหว่างการพิจารณาและจะแจ้งผลการพิจารณาให้ทราบต่อไป